దేవరకద్ర మండలం

దేవరకద్ర మండలం, తెలంగాణ రాష్ట్రంలోని మహబూబ్ నగర్ జిల్లాకు చెందిన మండలం.తెలంగాణ ప్రభుత్వ ఉత్తర్వు సంఖ్య GO Ms No 241 Revenue (DA-CMRF) Department, Dated: 11-10-2016    

thumb|దేవరకద్ర బస్స్టాండ్
ఇది హైదరాబాదు - రాయచూరు ప్రధాన రహదారిపై ఉంది. జిల్లా కేంద్రమైన మహబూబ్ నగర్ నుంచి 22 కిలోమీటర్ల దూరంలో ఉంది. ఈ గ్రామానికి రైలు సదుపాయం ఉంది. 2016 లో  జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో  ఉండేది.  ప్రస్తుతం ఈ మండలం మహబూబ్ నగర్ రెవెన్యూ డివిజన్ లో భాగం. పునర్వ్యవస్థీకరణకు  ముందు ఇది నారాయణపేట డివిజనులో ఉండేది. ఈ మండలంలో గతంలో 26  రెవెన్యూ గ్రామాలు ఉండేవి. ఇదే జిల్లాలో కొత్తగా ఏర్పడిన కౌకుంట్ల మండలంలో  ఈ మండలంలోని 6 గ్రామాలు  విలీనమయ్యాయి. ప్రస్తుతానికి ఈ మండలంలో 20 గ్రామాలు ఉన్నాయి. నిర్జన గ్రామాలు లేవు. మండల కేంద్రం దేవరకద్ర.

 మండల జనాభా 
2011 భారత జనగణన గణాంకాల ప్రకారం - మొత్తం 58,385 - పురుషులు 29,490 - స్త్రీలు 28,895.Census of India 2011, Provisional Population Totals, Anadhra Pradesh, Published by Director of Census Operations AP, Page No.127

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 238 చ.కి.మీ. కాగా, జనాభా 56,149. జనాభాలో పురుషులు 28,373 కాగా, స్త్రీల సంఖ్య 27,776. మండలంలో 11,201 గృహాలున్నాయి. 

 మండలం లోని గ్రామాలు 

 రెవెన్యూ గ్రామాలు 
 దేవరకద్ర
 బొల్లారం
 అజిలాపూర్
 చిన్నరాజమూర్
 పెద్దరాజమూర్
 నాగారం
 గద్దెగూడ
 వెంకటాయిపల్లి
 బల్సుపల్లి
 బస్వాపూర్
 గురకొండ
 గోపాల్‌పూర్‌కలాన్
 చౌదర్‌పల్లి
 హాజిలాపూర్
 బస్వాయిపల్లి
 లక్ష్మీపల్లి
 జీనుగరాల
 డోకూర్
 మీనుగువానిపల్లి
 గుదిబండ

 కౌకుంట్ల మండలంలో చేరిన గ్రామాలు 
ఈ మండలంలో గతంలో 26 గ్రామాలు ఉండేవి. వాటిలోన  కౌకుంట్ల, గోపన్‌పల్లి, పుట్టపల్లి, పేరూరు, ఇస్రంపల్లి, రేకులంపల్లి  ఈ 6  గ్రామాలు 2022 సెప్టెంబరు 26న నూతనంగా ఏర్పడిన కౌకుంట్ల మండలంలో విలీనమయ్యాయి.

 మూలాలు